
         PARLAMENTUL  ROMÂNIEI

                                             CAMERA  DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	             Bucureşti, 13 decembrie 2021
             Nr.  PL-x  505/2021
             4c-13/880/2021


BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL asupra Proiectului de Lege pentru modificarea şi completarea Ordonanţei de urgenţă a Guvernului nr.123/2007 privind unele măsuri pentru consolidarea cooperării judiciare cu statele membre ale Uniunii Europene în vederea facilitării aplicării de către România a Regulamentului (UE) 2018/1727 al Parlamentului European şi al Consiliului din 14 noiembrie 2018 privind Agenţia Uniunii Europene pentru Cooperare în Materie de Justiţie Penală (Eurojust) şi de înlocuire şi abrogare a Deciziei 2002/187/JAI a Consiliului, trimis cu adresa nr. PL- x 505 din 25 octombrie 2021 și înregistrat cu nr. 4c-13/880 din 26 octombrie 2021.
     În raport cu obiectul şi conţinutul său, proiectul de lege face parte din categoria legilor ordinare.
                                                 PREŞEDINTE,
                                               Laura – Cătălina Vicol - Ciorbă

RAPORT

asupra Proiectului de Lege pentru modificarea şi completarea Ordonanţei de urgenţă a Guvernului nr.123/2007 privind unele măsuri pentru consolidarea cooperării judiciare cu statele membre ale Uniunii Europene în vederea facilitării aplicării de către România a Regulamentului (UE) 2018/1727 al Parlamentului European şi al Consiliului din 14 noiembrie 2018 privind Agenţia Uniunii Europene pentru Cooperare în Materie de Justiţie Penală (Eurojust) şi de înlocuire şi abrogare a Deciziei 2002/187/JAI a Consiliului

În conformitate cu prevederile art. 95 și 117 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere, în fond, în procedură de urgență, cu Proiectul de Lege pentru modificarea şi completarea Ordonanţei de urgenţă a Guvernului nr.123/2007 privind unele măsuri pentru consolidarea cooperării judiciare cu statele membre ale Uniunii Europene în vederea facilitării aplicării de către România a Regulamentului (UE) 2018/1727 al Parlamentului European şi al Consiliului din 14 noiembrie 2018 privind Agenţia Uniunii Europene pentru Cooperare în Materie de Justiţie Penală (Eurojust) şi de înlocuire şi abrogare a Deciziei 2002/187/JAI a Consiliului, trimis cu adresa nr. PL- x 505 din 25 octombrie 2021 și înregistrat cu nr. 4c-13/880 din 26 octombrie 2021.
Potrivit prevederilor art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera  Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în ședința din data de 18 octombrie 2021, ca urmare a depășirii termenului de adoptare, potrivit art.75 alin.(2) teza a III-a din Constitutia României republicată.


Consiliul Legislativ, prin avizul nr. 541 din 7 iulie 2021, a avizat favorabil proiectul de lege.

Consiliul Superior al Magistraturii a avizat favorabil proiectul de lege prin Hotărârea nr. 56 din 18 martie 2021.
Comisia pentru drepturile omului, culte și problemele minorităților naționale a avizat favorabil proiectul de lege prin avizul nr. 4c-6/1001 din 4 noiembrie 2021.
Comisia pentru politică externă a avizat favorabil proiectul de lege prin avizul nr. 4c-16/70 din 10 noiembrie 2021.

Comisia pentru muncă și protecție socială a avizat favorabil proiectul de lege prin avizul nr. 4c-9/810 din 15 noiembrie 2021.
Comisia pentru buget, finanțe și bănci a avizat favorabil proiectul de lege prin avizul nr. 4c-2/ 1032 din 17 noiembrie 2021.
Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.123/2007, în sensul aplicării de către România a Regulamentului (UE) 2018/1727 al Parlamentului European şi al Consiliului din 14 noiembrie 2018 privind Agenţia Uniunii Europene pentru Cooperare în Materie de Justiţie Penală (Eurojust) şi de înlocuire şi abrogare a Deciziei 2002/187/JAI a Consiliului.
În conformitate cu prevederile art. 62 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat iniţiativa legislativă, expunerea de motive, avizul Consiliului Legislativ și avizul Consiliului Superior al Magistraturii, în şedinţa desfășurată în sistem mixt (fizic/online)  din 13 decembrie 2021. 


La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.


La dezbateri a participat, în calitate de invitat, George Cătălin Șerban, secretar de stat în Ministerul Justiției.
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să supună plenului Camerei Deputaţilor adoptarea Proiectului de Lege pentru modificarea şi completarea Ordonanţei de urgenţă a Guvernului nr.123/2007 privind unele măsuri pentru consolidarea cooperării judiciare cu statele membre ale Uniunii Europene în vederea facilitării aplicării de către România a Regulamentului (UE) 2018/1727 al Parlamentului European şi al Consiliului din 14 noiembrie 2018 privind Agenţia Uniunii Europene pentru Cooperare în Materie de Justiţie Penală (Eurojust) şi de înlocuire şi abrogare a Deciziei 2002/187/JAI a Consiliului, în forma prezentată de Senat.
În raport cu obiectul şi conţinutul reglementării, proiectul de lege face parte din categoria legilor ordinare.
                             PREŞEDINTE,                                              SECRETAR,

               Laura – Cătălina Vicol - Ciorbă                          Ladányi László-Zsolt
Consilier parlamentar, Paul Şerban

